Enimkasutatava numeratsiooni järgi nimetatakse seda ka 8. sümfooniaks. Loodud 1822. aastal, partituur leiti alle 1865. aastal. Tavapärase nelja osa asemel koosneb see kahest sonaat-allegro vormis osast, hiljem on leitud ka visandeid kolmandast osast. Algselt esitati seda sümfooniat nii, et puuduolevate kolmanda ja neljanda osa asemel laenati need mõnest teisest sümfooniast või keelpillikvartetist, kuid hiljem lepiti sellega, et tegemist on kaheosalise teosega. Esimese osa kohta ütles Schubert: "Kui ma tahtsin laulda armastusest, sai sellest valu" ning teise osa kohta: "Kui ma tahtsin laulda valust, sai sellest armastus". Sõna "laulda" mõlemas lauses viitab sellele, kui tihedalt on seotud Schuberti instrumentaalmuusika lauludega. Vokaalmuusikast on mõjutatud ka tema ülejäänud sümfooniad.